รองนายกรัฐมนตรี เปิดเผย ส่งรายชื่อ ส.ว.ให้หัวหน้า คสช. วันพรุ่งนี้ เพื่อคัดเลือกตามขั้นตอนต่อไป ย้ำต้องตรวจคุณสมบัติให้ชัดเจน ห้ามเป็นเครือญาติกับ ส.ส.
รองนายกรัฐมนตรี เปิดเผย ส่งรายชื่อส.ว.ให้หัวหน้า คสช. วันพรุ่งนี้ เพื่อคัดเลือกตามขั้นตอนต่อไป ย้ำต้องตรวจคุณสมบัติให้ชัดเจน ห้ามเป็นเครือญาติกับส.ส.นายวิษณุ เครืองาม รองนายกรัฐมนตรี เปิดเผยว่า คณะกรรมการสรรหาสมาชิกวุฒิสภา หรือ ส.ว.ได้ดำเนินคัดเลือกเสร็จเรียบร้อยแล้ว และอยู่ระหว่างการจัดพิมพ์รายชื่อ เพื่อส่งไปยังหัวหน้าคณะรักษาความสงบแห่งชาติ หรือ คสช.ภายในวันพรุ่งนี้ 9 มีนาคม 2562 ตามกำหนด อย่างไรก็ตามสำหรับรายชื่อที่ถูกเสนอสามารถดำเนินการให้ถูกต้องได้ ในภายหลังที่เสนอชื่อให้กับคสช.แล้ว เช่น หากเป็นราชการ ก็ต้องลาออกจากตำแหน่งก่อน เพราะยังถือเป็นขั้นตอนแรก ที่ผู้ถูกเสนอชื่ออาจจะไม่ได้ถูกคัดเลือกก็ได้ แต่เมื่อถึงขั้นตอนคัดเลือกรอบสุดท้าย ต้องมีการตรวจสอบคุณสมบัติให้ชัดเจนอีกครั้ง ซึ่งขณะนี้ยอมรับว่ายังไม่สามารถตรวจสอบคุณสมบัติได้ทั้งหมด เช่น คุณสมบัติที่ ส.ว.ต้องไม่เป็นบุคคลที่เป็นบุพการี คู่สมรส หรือบุตรของสมาชิกสภาผู้แทนราษฎร หรือ ส.ส. ซึ่งหากยังไม่ประกาศรับรองผลการเลือกตั้ง ส.ส. ก็ยังไม่สามารถประกาศรายชื่อ ผู้ที่จะเป็นส.ว.ได้ ตามที่กฎหมายกำหนดไว้ รวมถึง ส.ว.ที่ถูกคัดสรรจากทั่วประเทศมาก่อนหน้านี้ จำนวน 50 คน ก็ต้องรอตรวจสอบในขั้นตอนสุดท้ายเช่นกัน ซึ่งในเรื่องนี้ทางคณะกรรมการสรรหาได้เน้นย้ำกับ คสช.ไปแล้ว ว่าต้องมีการตรวจสอบคุณสมบัติให้ดี เพราะคณะกรรมการสรรหาไม่สามารถตรวจสอบคุณสมบัติในขั้นตอนนี้ได้ ทั้งนี้ยืนยันว่า ในช่วงนี้จะไม่มีการเปิดเผยรายชื่อผู้ที่ได้รับ การคัดเลือกเป็น ส.ว.อย่างแน่นอนสำหรับการประกาศรายชื่อ ส.ว.นั้น คสช. จะคัดเลือกรายชื่อให้แล้วเสร็จ จำนวน 250 คน ภายใน 3 วัน หลังรับรองผลเลือกตั้ง ส.ส. จากนั้นจะนำรายชื่อส.ว.ขึ้นทูลเกล้าฯตามขั้นตอนต่อไป